Verbo estar-ser

O verbo estar-ser ye en aragonés un verbo copulativo resultau d'a evolución y unión d'os verbos latinos STARE y ESSERE. En cualques tiempos verbals coexisten formas feitas a partir d'as dos radices con significaus diferents, pero en a mes gran part d'os tiempos verbals a evolución ha feito que se'n impose una d'as dos.

En latín STARE indicaba "estar dreito" y "immobil" sobre tot, pero tamién "permaneixer", "persistir", "habitar", "aguantar-se" y "depender". Josep Ruaix i Vinyet , El català / 2. Morfologia i sintaxi. Moià, 1993. p 140. O verbo STARE yera un verbo de posición. En aragonés o significau de "permaneixer" lo mantién a forma pronominal estar-se, con formas personals que no se fan que con a radiz est-.

En latín o verbo ESSERE yera un verbo copulativo indicador d'existencia, politematico con diferents radices. O verbo que deriva en luengas romances ye ser y en belunas d'ellas ha feito u fa de verbo auxiliar. Cuan en aragonés se fa servir o verbo estar-ser como verbo auxiliar se fan servir as formas derivadas d'o verbo ser derivadas d'o ESSERE latín.

 Infinitivo 
En o infinitivo a evolución de l'aragonés ha feito que s'haiga imposau a forma estar debant d'a forma ser (u seyer en textos medievals). Manimenos en aragonés benasqués s'ha imposau a forma ser en a zona C y a mes gran part d'o zona B  (sin Ramastué y Sos).

Eixemplos d'uso en parlas altoaragonesas que conservan o infinitivo estar heredando os usos d'os infinitivos ESSERE y ESTARE:
¿Estes guantes de qui pueden estar?.Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010, pp 153-155
¿D'an heban a estar?.Una antosta puede estar de hierba, de palla, de fiemo...Manimenos en aragonés meridional y aragonés fovano distinguen ser y estar seguindo o modelo d'o castellano, y puet estar una castellanización recient.

 Cherundio 
En o cherundio a evolución de l'aragonés ha feito que s'haiga imposau a forma estando (y estand en a zona A d'o benasqués). Manimenos en a zona C y a mes gran part d'a zona B d'o benasqués s'ha imposau a forma send, y en belsetán existe a forma sendo cuan o verbo estar fa de verbo auxiliar.

 Participio 
En o participio s'ha imposau a forma estau/estato. Manimenos en a zona C y cuasi tota a zona B d'o benasqués s'ha imposau a forma seu.

 Present d'indicativo 
En o present d'indicativo s'han imposau as formas derivadas d'o present d'o verbo ESSERE latín: Yo soi.
 persona   1ª Sing. soi  2ª Sing. yes 3ª Sing. ye 1ª Plur. somos / semos 2ª Plur. soz / sez 3ª Plur. son

En benasqués a primera persona singular ye sigo. En cheso a primera persona ye so.

A causa d'un apocope muit antigo de tiempos d'o latín vulgar que afecto a tierras entre Dacia, Galia y norte d'Hispania, en gran part de l'aragonés oriental a terminación d'a primera persona plural se puet pronunciar -m (som) u -n (son), u de forma vacilant como archifonema. D'alcuerdo con a ortografía proposada por l'Academia de l'aragonés s'ha d'escribir con -m (som) Academia de l'Aragonés: Propuesta ortografica de l'Academia de l'Aragonés. EDACAR, 7. Zaragoza, 2010, p 20 por corresponder a la terminación -mos de l'aragonés cheneral.     

 persona  cheso benasqués 1ª Sing. so sigo 2ª Sing. yes yes 3ª Sing. ye ye 1ª Plur. somos som 2ª Plur. soz  soz  3ª Plur. son son

Eixemplos d'uso en diferents parlas altoaragonesas:El cielo ye estrellau José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003, p 299Sots tranquils (cuan se fa enfasi en o carácter estatico dicen estets tranquils).Les nubels son cargades d'aigua.Demá el correu será ubierto to'lo día.Yo yere en Ordiceto Lozano, Ch., Saludas, Á.L. (2005): Aspectos morfosintácticos del belsetán. Zaragoza: Gara d'Edizions - IFC. pp 106-107.¿Qué yes, per Espierba?Ye o lugar d'os aborrals cerca de Sant Huan. María Pilar Benítez L'Ansotano. Estudio del habla del Valle de Ansó. Gobierno de Aragón, 2001, p 194

En muitas parlas altoaragonesas se fa servir formas derivadas d' ESSERE pa indicar existencia y formas derivadas d' ESTARE pa indicar situación coincidindo con o modelo castellano. Esto esdevién por eixemplo en aragonés meridional y en aragonés fovano. Talment esto reflecte un proceso de castellanización recient. En ansotano o filologo Saroïhandy replegó formas chenuínas derivadas d'o verbo ESSERE pa indicar posición (i ye, i yes), pero d'alcuerdo con Miguel Ánchel Barcos estas formas ya no se rechistran en ansotano actual, en o que s'observa un uso deseparau d'estos verbos BARCOS, Miguel Ánchel, El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007, p 110 ISBN 978-84-8094-058-0 coincidindo con o castellano. Manimenos María Pilar Benítez podió rechistrar: ye o lugar d'os aborrals cerca de Sant Huan.

 Pasato imperfecto d'indicativo 
En o pasato imperfecto d'indicativo s'han imposau as formas derivadas d'o pasato imperfecto d'o verbo ESSERE latín ((Yo) yera < (EGO) ERAM), a on bi heba una irregularidat por rotacismo: . 
 persona   1ª Sing. yera 2ª Sing. yeras 3ª Sing. yera 1ª Plur. yéranos 2ª Plur. yéraz 3ª Plur. yeran

En ansotano a primera persona presenta o morfema de primera persona -i natural en ansotano y d'antes en atras parlas occidentals y navarras. Se suposa que a terminación en -e pa la primera persona singular en belsetán, tellán y chistabín deriva d'a evolución fonetica d'o diftongo decreixent -ai- ta -e-.

En part d'o benasqués (en tota a "zona C", en Castilló de Sos, en Gabás, en Bisagorri Gunther Haensch: Las hablas de la Alta Ribagorza. Gara d'Edizions, 2003, p 120 adintro d'a "zona B" y Saúnc adintro d'a "zona A"), o pasau imperfecto d'indicativo presenta formas en yeba, que continan en o baixo-ribagorzano con as formas en eba. En Saúnc estas formas son diferents en dos personas (yo yebe y nusaltros yeben)

D'alcuerdo con a grafía de l'Academia de l'Aragonés a primera persona plural d'o benasqués s'ha d'escribir con -n y no con -m por corresponder a la terminación en -anos sin apocope d'a primera conchugación de l'aragonés cheneral.

 persona  ansotano belsetán tellán y chistabín benasqués Ángel Ballarín Cornel: Elementos de gramatica benasquesa, Talleres gráficos "La Editorial", 1976. 34-35 de zona A benasqués de zona B benasqués de zona C baixo-ribagorzano 1ª Sing. yerai yere yere yera yera yeba eba 2ª Sing. yeras yeras yeras yeres yeras yebas ebas 3ª Sing. yera yera yera yere yera yeba eba 1ª Plur. yéramos yéranos yéren yeran yeran yeban eban 2ª Plur. yéraz yérez yérez yérez yéraz yébaz ebaz 3ª Plur. yeran yeran yeran yeren yeran yeban eban

En part de l'aragonés s'han perdiu as formas chenuínas con diftongación y han estau substituyidas por as formas castellanas era, eras, etcetera.

Eixemplos d'uso en diferents variants d'aragonés:Yera plen de pus. Cuan yenos astí.

 Pasato perfecto simple d'indicativo 
En o pasato perfecto simple d'indicativo s'han imposau as formas derivadas d'o pasau perfecto d'o verbo STARE en latín (Yo estié) substituyindo a las formas derivadas d'o pasau perfecto d'o verbo ESSERE en a mes gran part de l'aragonés, plegando a forma sintetica a l'ueste dica a Val d'Ansó y a l'este por o menos dica La Comuna Brian Mott: El Habla de Gistain Instituto de Estudios Altoaragoneses, 1989 pp 82-82 y Sierra Ferrera.Blas Gabarda, F. y Romanos Hernando, F.; El aragonés de Baixo Peñas. 2005, Gara d'Edizions.
 persona   1ª Sing. estié 2ª Sing. estiés 3ª Sing. estió 1ª Plur. estiemos 2ª Plur. estiez 3ª Plur. esti(or)on

Eixemplos d'uso en parlas altoaragonesas en as formas d'este tiempo derivadas d'o STARE latín prenen o puesto d'as formas derivadas d'o ESSERE latín:Estiei soldau:

Entre as variants por diferent uso de morfemas personals tenemos estiei pa la primera persona singular en ansotano, y estié en cuenta destió pa la tercera singular persona en cheso y pa la tercera persona plural estieron en cheso y estioren en belsetán.

En ribagozán y part d'o chistabín (sin contar o chistabín de la Comuna) as formas d'o STARE tamién preñen o puesto d'as formas d'o ESSERE pero se fa servir as formas propias d'o pasau perfecto perifrastico local. A primera persona d'este verbo en chistabín de Chistén ye voi estar. Brian Mott: El Habla de Gistain Instituto de Estudios Altoaragoneses, 1989, p 82-83

 persona  cheso fovano chistabín 1ª Sing. estié va estar voi estar 2ª Sing. estiés vas estar vas estar 3ª Sing. estié va estar va estar 1ª Plur. estiemos vamos estar vom estar 2ª Plur. estiez  vaz estar  voz estar  3ª Plur. estieron van estar van estar

En belsetán y en aragonés tellano no s'han imposau as formas derivadas d'o STARE latín sobre as formas derivadas d'o ESSERE latín, ye una variant d'aragonés que conserva a deseparación orichinal d'os dos verbos en este tiempo verbal:Estiemos en Parzán.Fuérez poco apiertos de aguardat-tos una miqueta mes.¿Cómo fue pa que vulcás?.Nunca fue bailador.A que estió en A Miana no vale pa cosa.Cuan estiez en casa.

 Futuro 
En o futuro simple s'han imposau as formas derivadas d'o verbo ESSERE latín (Yo seré).
 persona   1ª Sing. seré 2ª Sing. serás 3ª Sing. será 1ª Plur. seremos 2ª Plur. serez 3ª Plur. serán

Eixemplos d'uso en diferents variants d'aragonés:¿ cuan i serás en casa? Condicional 
En o condicional simple s'han imposau as formas derivadas d'o verbo ESSERE latín (Yo sería).
 persona   1ª Sing. sería 2ª Sing. serías 3ª Sing. sería 1ª Plur. seríanos 2ª Plur. seríaz 3ª Plur. serían

Eixemplos d'uso en diferents variants d'aragonés:Sería d'el camín d'alto.Alavez el tío Pella no i sería si no torno de Francia.Perque cuenta que es de casa serían en a boda.

En aragonés tellano se fa servir as formas derivadas d' ESSERE pa existencia y as formas derivadas de STARE pa posición u localización coincidindo con l'uso en castellano:Ixe ta craber sería mejor.No estaría en Tella ixe día.

 Present de subchuntivo 
En o present de subchuntivo s'han imposau as formas derivadas d'o verbo ESSERE latín (Yo siga). 
 persona   1ª Sing. siga 2ª Sing. sigas 3ª Sing. siga 1ª Plur. sigamos 2ª Plur. sigaz 3ª Plur. sigan

En belsetán bi ha formas en sía, en atras variants d'aragonés ye posible sentir formas en seiga. Eixemplos d'uso:Cuan sía con tu charraré en belsetán.Talmente i sía en a limanda.

 Pasato imperfecto de subchuntivo 
En o pasau imperfecto de subchuntivo bi ha formas que derivan d'o ESSERE latín y formas que derivan d'o STARE latín (Yo fuese, yo estase), indicando as primeras existencia y as segundas posición u localización.
 persona ser estar 1ª Sing. fues(e) estase 2ª Sing. fueses estases 3ª Sing. fues(e) estase 1ª Plur. fuésenos estásenos 2ª Plur. fuésez estásez 3ª Plur. fuesen estasen

As variants d'as formas d'o verbo ESSERE son:
 Verbo ser  ansotano belsetán y tellán benasqués de zona A 1ª Sing. fuerai fues fuesa 2ª Sing. fueras fueses fueses 3ª Sing. fuera fues fuese 1ª Plur. fuéramos fuésenos fuesan 2ª Plur. fuéraz fuésez fuésez 3ª Plur. fueran fuesen fuesen

As formas derivadas d'o verbo STARE se presentan igual dende l'aragonés cheso dica l'aragonés baixo-ribagorzano, María Luisa Arnal Purroy El habla de la Baja Ribagorza Occidental Institución Fernando el Católico, 1998 pp 385 pasando por l'aragonés chistabín. As formas diferents son pocas, y se deben a uns diferents morfemas presents en ansotano, y a l'apocope antiga d'un morfema en part de l'aragonés de Sobrarbe.

 Verbo estar  ansotano part de l'aragonés de Sobrarbe 1ª Sing. estarai / estierai estás 2ª Sing. estaras / estieras estases 3ª Sing. estara / estiera estás 1ª Plur. estáranos / estiéranos estasmos 2ª Plur. estáraz / estiéraz estásez 3ª Plur. estaran / estieran estasen

En aragonés cheso actualment bi ha diferencia entre as formas derivadas d'o latín STARE y as formas derivadas d'o latín ESSERE. En cheso as formas derivadas d'o STARE latín indican siempre posición Grupo d'estudios de la Fabla Chesa: De la gramatica de lo cheso. Fabla altoraragonesa pp 98-99 y as formas derivadas d'o ESSERE existencia (pero tamién a vegadas posición como en belsetán).Con que estasen unos días de cara enta lo sol (posición)Si fueses a la hora(posición)

En aragonés belsetán y en o d'a Valle de Tella s'han imposau as formas derivadas d'o verbo ESSERE debant d'as formas d'o verbo STARE:Anque fues era.Te digo por ejemplo que fues en a Villa.Se fues un obrero no me deixarían troballar de lo mío.Si fues hombre no habría iu ta la mili.Si fues allí, lo trobarías.

 Imperativo 
En o imperativo se fan servir as formas de ser.Sé bueno.De hue ta debán sez''' mes troballadors.

 Conservación de l'uso d'o verbo estar-ser 
En as variants mes conservaderas de l'aragonés, propias d'as vals d'o Pireneu axial ye a on se conservan estos usos, en muitas zonas de l'Alto Aragón usos d'o verbo ser y estar coinciden con os usos castellanos por a castellanización.

 Referencias 

 Bibliografía 
 Grupo d'estudios de la Fabla Chesa: De la gramatica de lo cheso. Fabla altoraragonesa.
 KUHN, Alwin: El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6
 Domingo Miral: El verbo ser en el cheso (dialecto del Pirineo aragonés). Archivo de filología aragonesa, ISSN 0210-5624, Vol. 61-62, 2005-2006 , pachinas. 377-384.
 Santiago Paricio: Verbos ser y estar en aragonés. O Espiello, numero 30. Agüerro-hibierno 2009.
 José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003.
 Lozano, Ch., Saludas, Á.L.: (2005). Aspectos morfosintácticos del belsetán. Zaragoza: Gara d'Edizions - IFC.
 Francho Nagore Laín: La conjugación verbal compuesta en aragonés medieval. Alazet: Revista de Filología, ISSN 0214-7602, Nº 13, 2001 , pachinas. 65-88.

Categoría:Verbos auxiliars en aragonés
Categoría:Sintaxi de l'aragonés
Categoría:Verbo ESSE
Categoría:Verbo STĀRE
Categoría:Verbos irregulars